Diari Oficial de la Generalitat Valenciana


Sumari del DOGV 710, del 25-11-1987 (1987/810037)

ORDRE de 20 d'octubre de 1987, de la Conselleria d'Economia i Hisenda, per la qual s'acorda l'adquisició, per la Generalitat Valenciana, d'un immoble situat a València, carrer Quart, núm. 72.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   710

Data del DOGV
:   25-11-1987

Secció del DOGV
:   ALTRES DISPOSICIONS

Número del document
:   1987/810037


Data del document
:   20-10-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 20 d'octubre de 1987, de la Conselleria d'Economia i Hisenda, per la qual s'acorda l'adquisició, per la Generalitat Valenciana, d'un immoble situat a València, carrer Quart, núm. 72.  
Ateses les competències que té assignades la Conselleria de Cultura, Educació i Ciència, és necessària l'adquisició de locals on desenvolupar-les.  
Mitjançant Reial Decret 4099/1982, de 29 de desembre, fou transferit a la Generalitat Valenciana en règim d'arrendament un local situat a València, carrer de Quart, núm. 72.  
La Direcció General de Joventut, vol emplaçar-hi la seu de la Federació d'Estudiants no Universitaris, la qual cosa implica la realització d'obres d'habilitació, obres que, per tractarse d'un arrendament, requereixen l'autorització de la propietat. Davant d'aquest fet, la Conselleria ha manifestat la seua voluntat de venda de l?immoble per un preu de sis milions cinc-centes mil pessetes (6.500.000 Ptes.) En atenció d'aquests motius, d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb la valoració tècnica prèvia escaient i els informes del Servei de Patrimoni i de la Intervenció General.  
ORDENE:  
Article 1er  
S'acorda l'adquisició, mitjançant contractació directa a títol onerós i en virtut de compra-venda, de l?immoble següent:  
- Planta baixa de la dreta mirant a la façana de l'edifici siti al carrer de Quart, núm. 72, de València; és susceptible d'aprofitament independent per tenir eixida pròpia a la façana; té una superfície de dos-cents vint metres quadrats; el seu interior consta d'un local sense cap distribució. Li correspon en els elements comuns de l'edifici, i en el valor total de l'immoble a l'efecte de distribució de beneficis i càrregues, una participació de nou enters i cinquanta centèsimes per cent. Forma part de l'edifici situat a València, carrer de Quart núm. 72; es compon de dues plantes baixes, pati en el centre, amb escala i ascensor, que condueixen a sis pisos alts, l?últim d'àtics, amb tres habitatges en cada un d'ells i el terrat d?ús comú, on és l'habitatge de la portera. Ocupa una superfície de cinc-cents catorze metres quadrats; confronta: front, amb l'esmentat carrer, per la dreta entrant, cosa número setanta-cinc, del carrer de Guillem de Castro, propietat del Sr. Salvador Hueso; per l'esquerra, amb edifici número vuitanta-dos de l'esmentat carrer, propietat dels hereus del Sr. Luis Villalba Bru; i per darrere, amb edifici número cent trenta-u del carrer de Guillem de Castro, propietat del Sr. Carlos Bas.  
D'aquest immoble correspon la nua propietat per meitats indivises a les Sres. Maria Teresa i Maria José Campos Sánchez, i l?ús de fruit vitalici a la Sra. Maria Teresa Sánchez Santamaria. Figura inscrit en el Registre de la Propietat de València, nùm. 7, finca 44.874, foli 97 del tom 2.011, llibre 461 de la secció 3ra. d'Afores, inscripció 1ra.  
Article 2n  
L'esmentat immoble es troba lliure de càrregues, gravàmens i inquilins.  
La compra, que necessàriament es formalitzarà en escriptura pública, es realitzarà per un preu de sis milions cinc-centes mil pessetes (6.500.000 Pta.).  
Les despeses i els imposts que se'n deriven seran abonats per les parts, segons la Llei.  
Article 3r  
El Servei de Patrimoni de la Direcció General del Tresor i Patrimoni realitzarà els tràmits necessaris per fer efectiu el que disposa aquesta Ordre.  
València, 20 d'octubre de 1987.  
El Conseller d'Economia i Hisenda,  
ANTONI BIRLANGA CASANOVA